પાકિસ્તાનમાં નવજોતસિંહ સિદ્ધુએ ભારત પાકિસ્તાનના સંબંધ સુધારવાની અને આપસી મનમેળ વધારવાની અપીલ કરી છે. પરંતું, શું ખરેખર સિદ્ધુએ ઇમરાનખાનના શપથગ્રહણ સમારોહમાં જવાની આવશ્યકતા હતી.. ભારત પાકિસ્તાન સાથેના સંબંધ વણસેલા છે. બંને દેશોની સરહદ પર પણ ભારેલા અગ્નિની સ્થિતિ છે. શાંતિમંત્રણા કે ડિપ્લોમેટિક સંવાદ માટે સાનુકૂળ વાતાવરણ ઉભુ કરવા પાકિસ્તાન તૈયાર નથી ત્યારે, સિદ્ધુએ શપથગ્રહણ સમારોહમાં જવું કેટલું વ્યાજબી છે ? નવજોતસિંહ સિદ્ધુની પાકિસસ્તાન મુલાકાતથી કોંગ્રેસ પણ બેકફૂટ પર જોવા મળી રહી છે. કોંગ્રેસના નેતાઓ પણ સિદ્ધુ પર નિવેદન આપવાથી બચી રહ્યા છે.